lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv lv lv id lv lv es uk es en en lv lv fr lv lv lv lv lv lv fr lv lv fr lv lv lv fr lv lv fr lv lv lv lv lv fr lv lv lv lv lv lv lv lv lv lv lv lv lv lv nl lv lv lv lv en lv ceb es lv lv lv lv lv lv lv az en lv lv lv lv lv de sk en sk hbs_lat lv lv sk hbs_lat uk en en lv id es es en lv lv
"Skaņu mežs" un "Baltijas pērle": pasākumu ceļvedis nedēļai
2022. gada 19. septembris 00:00
Koncerti, kino, teātri - šī nedēļa ir bagātīga ar kultūras notikumiem. Piedāvājam iepazīties ar šīs nedēļas pasākumu ceļvedi!
20. septembrī "Arēnā Rīga" ar jaunu koncertprogrammu viesosies šarmantā un neatkārtojamā Laura Pergolicci jeb vienkārši LP.
Viņa apbūrusi klausītājus visā pasaulē un arī pie mums viņas daiļrade ir ļoti iecienīta, par ko liecina labi apmeklētie iepriekšējie koncerti gan "Arēnā Rīga", gan Siguldas pilsdrupu estrādē.
LP savu slavas gājienu Eiropā uzsāka ar platīna statusu ieguvušo hitu "Lost On You", kas 2016. gadā burtiski uzspridzināja mūzikas topus visā Eiropā, jo īpaši mūsu reģionā un Grieķijā. Taču LP nav stāsts par vienu hitu, gandrīz katras viņas dziesmas klausījumi "Spotify" straumēšanas servisā ir mērāmi miljonos.
Pērn LP laida klajā savu sesto studijas albumu ar nosaukumu “Churches”, par kuru pati sacīja: “Tā ir skaista pieredze. Kā iemīlēšanās. Šis albums pēc sajūtām ir kā draugs. Draugs, kas palīdzēja iziet cauri vienam no visgrūtākajiem laikiem cilvēces vēsturē un arī diezgan grūtam posmam manā personīgajā vēsturē.”
Foto: Siguldas pilsdrupu estrādē koncertē LP jeb Laura Pergolicci
Tāpat 20. septembrī, atzīmējot komponista Zigmara Liepiņa jubileju, mūzikas namā “Daile” notiks pirmatskaņojums Mirdzas Zīveres jaunajai programmai “Par svarīgo”. Koncerti norisināsies arī 21., 22. un 23. septembrī.
No 21. līdz pat 28. septembrim k/t "Splenddid Palace" norisināsies festivāls "Baltijas pērle".
Festivālu atklās apburoša komēdija ar Penelopi Krūzu un Antonio Banderasu "Negaidītas beigas" un režisora Parka Čanvuka filma "Lēmums aiziet", kas tika atzīta par labāko Kannu kinofestivālā.
No 22. līdz 25. septembrim VEF Kultūras pilī notiks amatierizrāžu parāde "Rīga spēlē teātri 2022". Piemēram, 22. septembrī gaidāma Henrika Ibsena drāma "Heda Gablere", ko spēlēs kultūras un tautas mākslas centra “Ritums” studijteātris “Aka”.
"Pagātne, tagadne, nākotne. Skaudība, greizsirdība, kaislība, varaskāre, vienaldzība, izdzīvošana un pašiznīcināšanās. Realitāte – šeit un tagad. Rīcība. Nespēja būt ciešā, atklātā, patiesā kontaktā," teikts par izrādi. Tas režisore ir Ligita Smildziņa.
Savukārt jau iepriekšminētās "Baltijas pērles" ietvaros "Splendid Palace" tiks demonstrēta filma par Krievijas opozīcijas līderi Alekseju Navaļniju. Plānota arī paša kanādiešu kinorežisora Daniela Roera līdzdalība.
No 23. līdz 24. septembris "Hanzas peronā" jau divdesmito reizi risināsies eksperimentālās mūzikas festivāls "Skaņu mežs". Gaidāma tādu mākslinieku uzstāšanās kā Zahnrad, Yvette Janine Jackson, Biliana Voutchkova + Peter Ablinger, Francois Bonnet (Kassel Jaeger, Bernard Parmegiani), Alya Al-Sultani & Mariam Rezaei, Yuko Araki, M. Caye Castagnetto, PERC (live experimental set) un DJ set SKD. Bet 24. septembrī uzstāsies Edgars Rubenis, Evija Skuķe, Amirtha Kidambi & Matt Evans, Russell Haswell, أحمد [Ahmed], clipping., Space Afrika un DJ set Mariam Rezaei.
Foto: 2017. gada "Skaņu mežs"
Tie, kas vēlas baudīt zelta rudeni, aicināti apmeklēt Dizaina tirgu Siguldā.
Lai sagatavotos aukstajai sezonā šajā dizaina tirgū būs īpašs uzsvars uz adījumiem, cimdiem, rudens mēteļiem un šallēm, kā arī 2022/23 rudens - ziemas kolekcijām. Piedāvājumā būs oriģināli un kvalitatīvi apģērbi, somas, rotaslietas, juvelierizstrādājumi, preces bērniem un interjeram.
Dizaina tirgū piedalās arī viesi no citām Baltijas valstīm, kas piedāvājumu padara īpaši interesantu.
24. septembrī "Arēnā Rīga" uzstāsies izcilais solomākslinieks Stings (Sting). Bijušais grupas "The Police" dalībnieks priecēs ar savu jaunāko albumu “The Bridge” un koncertprogrammu “My Songs”, kas ar milzu panākumiem Amerikā un citviet Eiropā apceļoja pasauli līdz sākās globālā Covid-19 pandēmija. Koncertā kā īpašais viesis uzstāsies Džo Samners (Joe Sumner).
Foto: britu mūziķis Stings Latvijā
25. septembrī, no plkst. 10.00 līdz 14.00, ikviens ir aicināts baudīt rudens veltes un piedalīties Miķeļa dienas aktivitātēs, kas norisināsies vēsturiskajā Doles muižas parkā.
Tirgotāji būs sarūpējuši dažādus lauku labumus, našķus un citus pašu darinājumus. Tirgus laikā kopīgi tiks izzināti Miķeļa dienas ticējumi, norisināsies dažādas aktivitātes un radošās darbnīcas.
Raksts tapis sadarbībā ar "Bosch".
59 gadu vecumā miris hita "Gangsta's Paradise" izpildītājs
EKSKLUZĪVI TVNET Uzvarēt ļaunumu. Krievu karikatūrists izsmej Putina režīmu
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Pašmāju "velni" prezentēs savu otro studijas albumu
Piekauts un izvarots. Maskavā par iestāšanos pret mobilizāciju spīdzina krievu dzejnieku
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa